ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
2 ก.พ. 2559

 
สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ในทิศทางเดียวกันกับตลาดรอบบ้านที่ปรับตัวลดลงจากโมเมนตัมของราคาน้ำมันดิบ โดยกลุ่มที่ปรับตัวขึ้นเด่นในช่วงเช้าคือกลุ่ม ICT และกลุ่มบริการ ปิดตลาดเช้า SET ลดลง 3.60 จุด ปริมาณการซื้อขาย 2 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัวในภาคบ่าย อย่างไรก็ดีในระยะสั้นเรายังมองปัจจัยบวกต่อการใช้นโยบายอัตราดอกเบี้ยติดลบของ BOJ และความคาดหวังต่อการเลื่อนปรับดอกเบี้ยขึ้นของ FED จะยังคงหนุนการเก็งกำไรในตลาดทุน โดยมองว่าตลาดจะสามารถปรับตัวขึ้นได้ในระยะกลาง และคงแนะนำ กลุ่มอสังหาฯ จากแนวโน้มผลประกอบการ ไตรมาส4/58 ที่โดดเด่น แนะนำเก็งกำไร AP, SIRI และ PS
 
วิเคราะห์ทางเทคนิค
RCI 
ราคาปิด 2.88 บาท
แนวรับ 2.84 บาท          
แนวต้าน 3.00 บาท
แนว cut loss หากราคามีแนวโน้มหลุด 2.80 บาท
กราฟ RCI (120 นาที) เคลื่อนไหว side way up แบบ zig zag โดยล่าสุดอ่อนตัวลงแตะแนวรับ และกำลังจะดีดตัวไปยังแนวกรอบบน ซึ่งมีขนาดของการแกว่งตัวใกล้เคียงกับอดีต โดยมีสัญญาณซื้อและโวลุ่มเพิ่มขึ้น คาดว่าแนวการดีดตัวนี้จะทดสอบที่ 3 บาท ต่อไป แนะนำเก็งกำไร
 
เด็กแนว
ANAN  หุ้นอสังหาถือว่ารอบนี้ไม่สร้างความประทับใจให้กับวงการนักเก็งกำไรซะเลย  ทั้งๆ ที่ ไตรมาส4/58 ควรจะเป็นช่วงที่ราคาหุ้นหวือหวาที่สุดเพราะทำกำไรได้มากกว่าทุกไตรมาส อย่างไรก็ตาม ยังคงน่าลุ้นอยู่ดี เนื่องจากค่า PE ที่ต่ำ  ปันผลดี และโครงการในมือมีมากมองยังไงก็ต้องกลับมา
โดยเฉพาะกลุ่มคอนโดติดรถไฟฟ้ายอดขายเดินหน้า ยอดโอนชัดเจน  รอบนี้สนใจ ANAN เจ้าของคอนโดในเมืองขนาดใหญ่ที่มีโครงการติดรถไฟฟ้ามากที่สุด มียอดขายสะสมเฉียด 3 หมื่นล้านและมีโครงการในมือรอขายอีกกว่า 3 หมื่นล้านบาท ยังไม่นับที่จะเปิดใหม่ปี 59 อีกไม่น้อยกว่า 2.5 หมื่นล้านบาท  ใน ไตรมาส4/58 นี้คาดกำไรจะดูดีสุดในรอบปี กำไรในปี 58 จะน้อยกว่าปี 57 เป็นที่รับรู้กัน  
ขณะที่ราคาหุ้นก็ลงมารับรู้แล้วระดับ 40% เด็กแนวว่าตรงนี้จึงเหมาะสำหรับการเข้าเก็งกำไรอิงข่าวงบฯไตรมาส4 และ PE หุ้นที่ไม่สูงเกินไป 
กราฟ ANAN ดีดตัวผ่านแนวกรอบสามเหลี่ยม สร้างแนวการขึ้นทางเทคนิค ที่มีสัญญาณซื้อใน indicators หลายตัวตามมา แนวโน้มราคาจะปรับตัวขึ้นได้ไปทดสอบแนวขนานของราคาระหว่าง 3.90-4.04 บาท ต่อไป แนะนำเก็งกำไร  